**Základná škola SNP Strečno, Mládeže 289**

**Výchova umením – oblasť Umenie a kultúra**

**6.ročník**

**Výtvarná výchova – nižšie stredné vzdelávanie**

**-vzdelávacie štandardy, učebné osnovy pre šiesty ročník základnej školy**

**ÚVOD**

Vzdelávací štandard výtvarnej výchovy ako program aktivity žiakov je koncipovaný tak, aby vytváral možnosti na tie kognitívne činnosti žiakov, ktoré operujú s pojmami, akými sú, hľadanie, pátranie, skúmanie, objavovanie, lebo v nich spočíva základný predpoklad poznávania a porozumenia vo výtvarnej výchove. V tomto zmysle nemajú byť žiaci len pasívnymi aktérmi výučby a konzumentmi hotových poznatkov, ktoré si majú zapamätať a následne zreprodukovať.

 **CHARAKTERISTIKA PREDMETU**

 Výtvarná výchova je predmet, na ktorom žiaci prostredníctvom výtvarných činností spoznávajú vyjadrovacie prostriedky vizuálnych umení (kresby, maľby, plastiky, fotografie, dizajnu, architektúry, videa a filmu). Všetky ostatné didaktické formy ako používanie učebnice, edukačných materiálov, premietanie filmov a podobne sú len doplnkovými aktivitami (v rámci motivácie alebo následných ukážok, diskusií).

 Ťažiskom je práca žiakov s výtvarnými materiálmi, technikami a nástrojmi (od ceruzky až po fotoaparát a počítač). Zahŕňa tvorbu od vymyslenia nápadu (čo chcú žiaci vytvoriť), cez nachádzanie formy (ako to vyjadriť), až po realizáciu (schopnosť previesť nápad a formu v materiáli prostredníctvom výtvarnej techniky). Prostredníctvom tohto procesu sa jednak zvyšuje gramotnosť žiakov – schopnosť rozumieť vizuálnym znakom na základe vlastnej skúsenosti, jednak sú uvádzaní do znalosti rôznych foriem súčasnej vizuálnej kultúry i kultúrnej tradície. Žiaci touto formou získavajú dôležité kompetencie porozumenia reklame, filmu a videu, dizajnu, architektúre; fotografiám obrazom a objektom, ktoré ich obklopujú a vytvárajú ich „obraz sveta“.

 **HLAVNÝ CIEĽ PREDMETU**

 Žiaci sú prostredníctvom aktívnych činností uvádzaní do vizuálnej kultúry a komunikácie – na úrovni poznania i vlastného vyjadrovania.

 **CIELE PREDMETU**

Žiaci spoznávajú vyjadrovacie prostriedky vizuálnych umení – výtvarného umenia, fotografie, dizajnu, architektúry, videa a filmu, rozumejú im a získavajú základnú gramotnosť v ich používaní, rozvíjajú si pozorovacie schopnosti, schopnosti reagovať na vizuálne podnety a výtvarne ich spracovávať

• rozvíjajú tvorbu vlastných myšlienkových konceptov a ich formálnu a technickú realizáciu

• spoznajú a slovne pomenujú (výraz), formu, námet umeleckých diel a svoj zážitok z nich výtvarne interpretujú

• poznávajú vybrané typické diela vizuálnej kultúry, reprezentujúce smery moderného a súčasného umenia a historické slohy

• osvojujú si primerané kultúrne postoje, názory a hodnotové kritériá; cez zážitky aktívneho vyjadrovania a vnímania umeleckých diel, sú uvádzaní do poznávania hodnôt umenia a kultúry – vo vzťahu k tradícií a na úrovni aktuálneho myslenia a interpretácie.

|  |  |  |  |
| --- | --- | --- | --- |
| Tematický celok | Téma | ***Obsahový štandard******/ výtvarný problém, námet, technik/*** |  ***Výkonový štandard***  ***Edukačný proces a výstup*** |
| **Výtvarné vyjadrovacie prostriedky** **/3 hod./** | *Mierka a proporčné vzťahy, operácie s proporciami*Na školskom dvore | Žiaci sa učia kresliť a pracovať s proporciami. Poznajú pojem mierka a proporčné vzťahy. Vedia pracovať s mierkou zobrazovania: zmenšovanie – zväčšovanie, vzďaľovanie – približovanie. Pozorujú vzťahy podľa skutočnosti. Pracujú s proporciami: približný pomer častí videnej a kreslenej predlohy. Farebne budujú priestor. | Žiak dokáže interpretovať základnú proporčnú stavbu videného prostredníctvom ceruzky, štetca. Vie kresbou vyjadriť základné vzťahy predmetov v priestore, vyjadriť vzťahy farieb v priestore pri zobrazovaní exteriéru (krajiny).  |
| *Proporcia a geometria*Na školskom dvore |
| *Mierka v umení* | Zmena mierky oproti skutočnosti. | Snaha zachytiť predmety a nakresliť ich. Jeden podľa skutočnosti a druhý vedľa neho niekoľko krát zväčšený. |
| **Možnosti zobrazovania videného sveta****/5 hod./** | *Kreslenie figúry podľa skutočnosti a spamäti*Ľudská postava | Schematický náčrt. Vedieť zachytiť polohu tela, sklon trupu, chodidiel, ramena, krku, hlavy. Sledovať proporcie postavy (človek, zviera), analyticky pozorovať postavy, kresliť postavy podľa videnej skutočnosti (základy geometrickej výstavby proporcií, pohybu). | Žiak dokáže uplatniť poznatky o proporcionalite spolu so skúsenosťami z fyzických aktivít a poznatkami z biológie pri výtvarnom vyjadrení skutočnosti. Žiak dokáže spájať časti tela do celku.Vie vyjadriť približné proporcie pri kreslení postavy aj pri modelovaní postavy.  |
| *Kreslenie figúry podľa skutočnosti a spamäti*Ľudská postava |
| *Modelovanie postavy* | Pojmy: skulptúra, plasty. Modelovanie postavy podľa videnej skutočnosti (základy geometrickej výstavby proporcií, častí vo vzťahu k celku, pohybu). Najprv si vytvoriť z drôtenú kostru postavy, na ktorú budú nanášať modelovaciu hmotu (plastelínu). Odev postavy dotvoriť textúrou. |
| *Figurálna kompozícia*Obrazy a sochy | Časti obrazu, plastika. Vysvetlenie si pojmu freska. Uplatniť skúsenosti s kreslením postáv. Vytvoriť celkovú figurálnu kompozíciu. | Tvoriť figurálnu kompozíciu. Vystrihovať postavy z časopisov a nalepovať na výkres. Farebne dotvoriť.  |
| *Figurálna kompozícia*Obrazy a sochy |
| **Výtvarné činnosti inšpirované dejinami umenia** **/3 hod./** | *Stredoveké a**gotické umenie*Umenie našich predkov | Priblíženie si doby ( stredovek.) | Rozpoznať typické znaky gotického umenia a architektúry. Tvorivo použiť (transformovať) historický motív.  |
| *Architektúra* | Oboznámenie s gotickou architektúrou.  | Snaha načrtnúť katedrálu v Remeši vo Francúzku. Kresliť ceruzkou a dokončovať vodovými farbami alebo akvarelom. |
| *Vitráž* | Oboznámiť sa s pojmom vitráž. Pochopiť vizuálne vlastnosti vitráže, zážitok námetu. Hotovú vitráž dotvoriť - olemovať čiernymi pásmi, lemom. Do vnútra okna vkladať postrihaný farebný papier. Snažiť sa vytvoriť nejaký obrazec. | S využitím farebného papiera vytvárať vitráže – okna.  |
| **Podnety filmu** **a videa****/2 hod./** | *Obraz a zvuk vo filme*/s.62-65/ | Nemý film. Keď pozeráme film väčšinou si neuvedomujeme, že ho aj počúvame. - hudba, hlas a ruchy | Prezentácia nemých filmov.Pomenovať vzťah obrazu a zvuku vo videu alebo vo filme z hľadiska výrazu.  |
| *Obraz a zvuk vo filme* | Hudba, hlas a slovo,strih. Žiak kombinuje videné a počuté. Dôležitosť zvuku vo filme. Pochopiť vzťah obrazu a zvuku vo videu a filme - ozvučenie krátkej ukážky (experimentovanie s ozvučením s použitím vybraného obrazu a zvuku v počítačovom programe). | Pozrieť si zábery zo Chaplinovho  nemého filmu Kid. Opisovať jednotlivé zábery. Ozvučiť niektoré ukážky pomocou Audacity.  |
| **Podnety moderného a súčasného výtvarného umenia** **/3 hod./** | *Kinetické**/svetelne umenie* | Žiaci sa snažia zachytiť pohyb. Nakreslia si psa bez nôh. Nohy mu dorobia v pohybe tak , že si pokrčia kúsok papiera, naň nanesú temperu a potom ju pohybom rozotrú na mieste kde má mať pes nohy. Obr. učebnica str. 41, Pohyb psa. Kinetický objekt: žiaci navrhujú a realizujú objekt z ľahkých materiálov, ktorý môže byť napr. zavesený v priestore (drôty, špagát) a reaguje na pohyb vzduchu, alebo je rozhýbaný dotykom | Osvojiť si pojem kinetické výtvarné dielo a jeho výrazové možnosti. Vytvoriť jednoduchý kinetický objekt, pochopiť optické klamy, ilúzie a dvojznačné zobrazenia. |
| *Op-art* | Hra so zrakom. Žiak dokáže vytvoriť jednoduché čierno-biele lineárne dielo s efektmi optického klamu (napr. dve zebry otočené k sebe. môžu kresliť len hlavy.). Inšpirovať sa vybraným princípom op-artovej tvorby (mihotavý efekt, ilúzia priestorovosti, svetelný a farebný kontrast, séria, mriežka...).  | Vytvoriť dielo s efektmi optického klamu. Nachádzať súvislosti a rozdiely medzi rôznymi umeleckými štýlmi.  |
| *Svetelné umenie* | Rozvíjanie predstavivosti. Opis dojmov, ktoré v tebe svetelné objekty a inštalácie vyvolávajú. Porovnať maliarov ako stvárňujú svetlo s výtvarníkmi, ktorí vytvárajú svetelné objekty. Žiaci navrhujú objekt - využívajúci matnicu a svietidlo,- využívajúci svetelný lúč prechádzajúci cez štrbinu,- využívajúci farebné fólie a svietidlo (baterku)- kinetický objekt kombinovaný s osvetlením (baterka) a vrhajúci tiene... Kresba s ceruzkou. Snaha zachytiť svetlo. Kreslenie obrázku s názvom „ Duša“ ( uč. str. 53). Výkres vyfarbia jemnými ťahmi (obyčajnou) ceruzkou. Z gumou vygumujú tvar postavy. Do vnútra vygumovanej postavy nakreslia menšiu postavu. | Pochopiť výrazové možnosti osvetlenia, svetelného lúča, pohybujúceho sa tieňa... |
| **Podnety fotografie****/2 hod./** | *Svetlo a fotografia* | Zmena objektu pomocou svetla. Vyskúšať si luminografiu - v triede si spraviť prítmie. Kresliť svetlom ( lampou) pred fotoaparátom s dlhším expozičným časom.  | Pracovať s digitálnym fotoaparátom.Vyskúšať si luminografiu. Využiť poznatky o výtvarných vyjadrovacích prostriedkoch pri fotografovaní.  |
| *Osvetlenie pri fotografovaní* | Akú úlohu má osvetlenie pri fotení. Práca s materiálmi – príprava inscenovaného prostredia(inštalácie). Umiestnenie predmetu v inscenácii, osvetlenie, nasvietenie s farebným svetlom, fotografovanie s rôznych uhlov pohľadu – celok, detail. | Práca s digitálnym fotoaparátom. V triede si spravíme prítmie. Nafotíme si predmet pre svetle lampy tak, že ho raz na svietime zhora, potom zdola, zľava, sprava- všimnime si , ako sa mení výraz toho istého motívu. |
| **Podnety architektúry****/1 hod./** | *Urbanizmus* | Poznať pojem urbanizmus - náhľad, pôdorys, plán. Pokúsiť sa vytvoriť plán cesty z domu do školy- štruktúra zón, doprava, uzly; - vzájomné vzťahy, vzťah ku krajine. | Tvorba plánu žiakovej cesty z domu do školy. Rozlíšiť prvky a funkcie častí zástavby mesta alebo dediny, Vytvoriť jednoduchý plán usporiadania urbánneho celku (mesto, dedina, osada, časť) podľa svojej predstavy.  |
| **Podnety dizajnu****/3 hod./** | *Odev a doplnky* | Oboznámiť sa s vývojom odevov. Poznať pojem ľudový odev, odevný dizajn. Skupinová práca. Tvoriť odev z igelitových tašiek a novinového papiera. (uč. str. 85) | Vytvoriť v skupine odev.  |
| *Hviezdy a móda* | Oboznámiť sa s pojmom móda vo svete, módna prehliadka.  | Pomocou odevov z minulej hodiny prezentovať módnu prehliadku.  |
| *Odev a povolanie* | Návrh na oblečenie pre rôznych profesií. Opis typického oblečenia jednotlivých profesií. Tvorba svojich odevov.  | Vytvoriť rôzne návrhy odev pre módnu prehliadku.  |
| **Elektronické médiá** /**2 hod./** | *Úpravy obrázkov* | Digitálna úprava farieb obrazu - úprava svetlosti, sýtosti, kontrastu farieb; - --- rozostrenie, zaostrenie, voľná transformácia - digitálne filtre, farebné filtre, krivky farieb.  | Upravovať obrázky v počítači. |
| *Spracovanie**a montáž obrazu* | Digitálne úprava obrazu - vrstvy, filtre, transformácie, farebnevariácie, písmo a obraz. | Vytvoriť koláže z vlastných digitálnych kresieb, fotografií , malieb, alebo písma. Vytvoriť varianty digitálneho obrazu pomocou operácií v počítačovom programe. |
| **Synestetické podnety****/2 hod./** | *Farebná hudba* | Pojem farebná hudba. Znázorniť svoju vlastnú farebnú hudbu. Maľovať temperami- rozotieraním. Prelínať farieb. Žiaci si na kúsok papiera nanesú temperu a „utierajú“ ju na výkres. | Vytvoriť kolorovanú kresbu.  |
| *Zvukové umenie* | Snaha zachytiť zvuk na výtvarnom diele. Výtvarné umenie so zvukom.- objekt vydávajúci zvuk – hudobno-vizuálny nástroj, ozvučené povrchy (textúry: napr. vrúbkovaný papier, plech ...). Vytvoriť zvukovú performanciu s vlastnými zvukovými objektmi (nástrojmi vydávajúcimi zvuky, ruchy, šumy). | Použiť zvukové vlastnosti materiálov a objektov. |
| **Podnety poznávania sveta****/1 hod./** | *Výtvarná biológia* | Podnety z biológie. Výtvarne interpretovať prírodne štruktúry (napr. makrosnímky rastlinných a živočíšnych tkanív, minerálov, pozorovanie mikroskopom, röntgenové snímky, snímky geologických vrstiev, kryštálov, tepelné snímky povrchu Zeme, kozmické snímky, pozorovaná štruktúra listov ...). Kresba tušom. Zobraziť detaily listu, ako by sme ho videli pod mikroskopom. | Výtvarne reagovať na témy biológie. |
| **Tradícia a podnety remesiel****/3 hod./** | *Výtvarné spracovanie tradícií* | Rozhovor o zvykoch. Zvyky v meste a zvyky na dedine. | Tvorivo variovať tradičnú techniku. |
| *Košikárstvo* | Podnety košikárstva - pletenie objektu z prútov (napr. papier, kartón, bužírka, drôt, drevo...) Technika pletenia košíkov. Vedieť pliesť jednoduchý predmet. Postup – uč. str. 105. | Vytvoriť svoj vlastný košík. |
| *Výtvarné reakcie**na tradične formy* | Starodávne zvyky a novodobé zvyky. Čo je cech. Zástava a znak cechu. výtvarné reakcie na tradičné formy (architektúry odevov, jedál, zvykov...). | Vymyslieť si znak cechu. Poznať tradičné spôsoby remeselníckej výroby. |
| **Škola** **v galérii****/3 hod./** | *Obraz pre 5**zmyslov* | Vytvoriť také dielo, kde pozorovateľ jeho diela nepriamo musí zapojiť všetkých 5 zmyslov. Napr. tanier s jedlom. ( uč. str. 74). | Vedieť vytvoriť dielo s fiktívnym znázornením všetkých zmyslov. |
| *Zobrazujúce a nezobrazujúce* | Fŕkanie farby na výkres. Žiaci potom hľadajú vo vzniknutom diele predmet osobu... | Vytvoriť abstraktné umenie. Vedieť, aké sú to zobrazujúce a nezobrazujúce predmety. |
| *Ako na nás pôsobia farby a tvary* | Skupinová práca. Do nepriehľadného vrecka alebo pod látku schovať rôzne predmety a dať ho žiakom, aby pomocou hmatu skúsili určiť, o aký predmet a tvar ide. Vnímať a opísať jeho povrch , teplotu, materiál. Potom predmet žiak namaľuje. (bez toho že predmet vôbec nevidel)  | Vytvoriť symboliku farieb. Aké pocity vytvárajú u žiaka jednotlivé farebné tony, tvary. |